Phemiti ya ku nghenisa etikweni yo huma eka Registrar of Animal Improvement ya laveka loko u nga si nghenisa etikweni metheriyali ya jenetiki ya swiharhi, yo fana na ti-embryo, tandza , mbewu ya xinuna eAfrika Dzonga.
Loko muendli wa xikombelo a nga sayini xikombelo hi vuyena, ku fanele ku va na papila leri fambisanaku na xikombelo leri ri nyiketaku matimba eka loyi a sayinaku a nga ejenti ku sayina xikombelo hi vito ra muendli wa xikombelo.
Loko muendli wa xikombelo a nghenela ntwanano na musaplayi wa le handle ka tiko wa xiharhi kumbe metheriayali lowu wu nga ta nghenisiwa etikweni laha ku nga ta va na timali ta vun'winyi , timali leti hakeriwaku kumbe mimpfumelelo leti hakeriwaku na le henhla ka ntsengo wo xava, xikombelo xi fanele xi fambisana na papila leri tiyisaku hi Director-General wa Ndzawulo wa ta Minxaviselano na Tiindastri , ra leswaku Ndzawulo wa yena wu amukele ntwanano wolowo.
Swikombelo leswi nga hetisiwangiku swi ta tlheriseriwa eka muendli wa xikombelo.
vutivi hi switukulwana swimbirhi swa xiharhi xa nkoka tirhekhodo ta ku tirha ka xiharhi xitifiketi xa muxaka wa ngati.
Phemiti yo huma eka Animal Improvement yi ta rhumeriwa eka Directorate of Veterinary Services lava nga ta humesa phemiti ya ku nghenisiwa etikweni ka xiharhi A ku na fomo yin'wana ya xikombelo leyi lavekaku ku kuma phemiti ya ku nghenisa xiharhi etikweni.
Phemiti ya ku nghenisa xiharhi etikweni yi na health requirements leswi swi faneleke ku tiyisiwa hi n'anga ya ta rihanyu ra swiharhi ya mfumo eka tiko leri ri rhumelaku xiharhi loko xiharhi xi nga si rhumeriwa. Swilaveko swi nga kumeka eka Senior Manager: Animal Health permit office.
Xikombelo xi nga teka masiku ya 30 ku langutana na xona.